คือผมเผลอไปมีอะไรกับแฟนนะครับ เธอพึ่งคลอดลูกวันที่ 18 มีนา แล้วอย่างนี้เธอจะท้องไหมครับ และกินยาคุมฉุกเฉินได้หรือป่าวครับ
สวัสดีค่ะ หากเพิ่งคลอดลูกไปเมื่อ 18 มี.ค. เท่ากับผ่านมาเพียง 17 วัน การมีเพศสัมพันธ์หลังคลอดที่ 17 วันนั้น โอกาสที่จะตั้งครรภ์ถือว่าน้อยอย่างยิ่ง และหากได้ให้นมลูกด้วย โอกาสที่จะตั้งครรภ์นั้นแทบไม่มี จึงไม่จำเป็นต้องทานยาคุมฉุกเฉินค่ะ การทานยาคุมฉุกเฉิน ซึ่งมีปริมาณฮอร์โมนสูงหลังคลอด อาจทำให้เกิดผลข้างเคียงที่อันตรายได้ เช่น การเกิดลิ่มเลือดอุดตันในหลอดเลือดดำนอกจากนี้แนะนำว่าควรงดการมีเพศสัมพันธ์หลังคลอดประมาณ 4-6 สัปดาห์ เพื่อให้แผลตรงฝีเย็บและช่องคลอดหายสนิท ปากมดลูกปิดดี และน้ำคาวปลาหมดเสียก่อนเพื่อป้องกันความเสี่ยงต่อการเกิดแผลแยก แผลติดเชื้อ และมดลูกอักเสบติดเชื้อค่ะ ซึ่งโดยส่วนใหญ่เป็นระยะเวลาแพทย์จะนัดไปตรวจหลังคลอดเพื่อดูแผลและให้คำแนะนำต่างๆ ค่ะ